Diari Oficial de la Generalitat Valenciana


Sumari del DOGV 8961, del 26-11-2020 (2020/10417)

ACORD de 20 de novembre de 2020, del Consell, pel qual s'autoritza incrementar el límit per a adquirir compromisos de despesa pluriennal en la línia S0651 «Beques» inclosa en l'annex de transferències i subvencions corrents del programa 761.10, «Ordenació i promoció comercial i artesana», de la Conselleria d'Economia Sostenible, Sectors Productius, Comerç i Treball. (V.L. 11.002/20-034)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8961

Data del DOGV
:   26-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10393


Data del document
:   20-11-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de novembre de 2020, del Consell, pel qual s'autoritza incrementar el límit per a adquirir compromisos de despesa pluriennal en la línia S0651 «Beques» inclosa en l'annex de transferències i subvencions corrents del programa 761.10, «Ordenació i promoció comercial i artesana», de la Conselleria d'Economia Sostenible, Sectors Productius, Comerç i Treball. (V.L. 11.002/20-034) [2020/10945]  
  
En l'annex de transferències i subvencions corrents del Programa 761.10, «Ordenació i promoció comercial i artesana», s'inclou la línia S0651 dotada amb 60.000,00 - destinada a beques a titulats i titulades superiors per a la realització de pràctiques professionals en el sector comerç. Per Resolució de la Conselleria d'Economia Sostenible, Sectors Productius, Comerç i Treball, de 30.07.2019 es van convocar 4 beques que es van concedir per Resolució de 28.11.2019 per al període que va des de l'01.12.2019 fins al 30.11.2020, si bé la convocatòria preveia la seua pròrroga, per un termini màxim d'altres 12 mesos addicionals. Per part de la Direcció General de Comerç, Artesania i Consum i els serveis territorials de Comerç i Consum s'ha considerat aconsellable la pròrroga d'aquestes, ja que això permetrà la continuïtat de les activitats objecte de les pràctiques.  
Considerant la dotació de la línia en aquest exercici, el període que abastarà la pròrroga i la seua repercussió en l'exercici 2021, així com els límits per a comprometre despesa en exercicis futurs que estableix l'article 40 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions, cal incrementar el límit quantitatiu en l'anualitat 2021.  
A aquest efecte, i en virtut del que es disposa en l'article 40.4 de la Llei 1/2015, l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 20 de novembre de 2020,  
  
Acorda  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa per a l'exercici 2021 a càrrec de la línia de subvenció S0651 «Beques» de l'annex de transferències i subvencions corrents del programa 761.10, «Ordenació i promoció comercial i artesana», d'acord amb el detall següent:  
  
  
Exercici Límit actual Límit modificat  
2021 42.000,00 49.082,00  
  
  
  
València, 20 de novembre de 2020.  
  
La consellera secretària,  
MÓNICA OLTRA JARQUE